**Mama ei de poezie**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nici bine nu m-am culcat

și-am sărit din nou din pat

și uite-așa cam într-o doară

pana iau în mână iară

Unii-ar zice e într-o doagă

poezia domnilor se roagă

să n-o întind iar pe hârtie

însă nu pot fir-ar să fie

Umblă golu-n mine parcă

și plutesc iar într-o barcă

ba pe stânga ba pe dreapta

uite versul poate-i treapta

M-aș culca poate la loc

însă pana mi-a luat foc

Costel Zăgan, CEZEISME II